b"\n_START_ARTICLE_\nStarkiller Base\n_START_PARAGRAPH_\nStarkiller Base var en fiktiv mobil isplanet i Star Wars-universet. Den dukket f\xc3\xb8rst opp i Star Wars: The Force Awakens (2015)._NEWLINE_Planeten var oppholdsstedet til milit\xc3\xa6rmakten First Order i 30 \xc3\xa5r etter slaget ved Endor i 4 ABY. Basen ble i praksis kontrollert av utelukkende tre offiserer: general Armitage Hux, Kylo Ren og Captain Phasma. Starkiller Base fungerte som et superv\xc3\xa5pen i stand til \xc3\xa5 utslette hele stjernesystemer. First Order s\xc3\xa5 p\xc3\xa5 dette v\xc3\xa5penet som en videreutvikling av det galaktiske imperiets D\xc3\xb8dsstjernen, som var i stand til \xc3\xa5 \xc3\xb8delegge hele planeter._NEWLINE_Angrepet p\xc3\xa5 Starkiller Base i 34 ABY var det f\xc3\xb8rste store slaget mellom First Order og motstandsbevegelsen, en milit\xc3\xa6r styrke st\xc3\xb8ttet av den nye galaktiske Republikken under ledelse av Leia Organa. Denne hendelsen var startskuddet til en lang konflikt mellom de to partene. First Order hadde planlagt \xc3\xa5 \xc3\xb8delegge motstandsbevegelsens base p\xc3\xa5 planeten D'Qar. Motstandspiloten Poe Dameron fant imidlertid et svakt ledd i superv\xc3\xa5penet, og med hjelp av Han Solo, Chewbacca og Finn fikk de tilintetgjort isplaneten. Han Solo ble drept under angrepet av sin egen s\xc3\xb8nn, Kylo Ren."